ZVEREJNENIE E-MAILOVEJ ADRESY NA DORUČENIE OZNÁMENIA O DELEGOVANÍ ČLENOV DO VOLEBNEJ KOMISIE
Obec Jasenovo v zmysle zaslaných pokynov MV SR, odboru volieb referenda a politických strán informuje, že právo delegovať jedného člena a jedného náhradníka do okrskovej volebnej komisie pre referendum, ktoré sa vykoná v sobotu 4. júla 2026 majú:
a) politické strany, politické hnutia (ďalej len „politická strana“) a koalícia politických strán, zastúpená v Národnej rade Slovenskej republiky, tzn. sedem politických subjektov, menovite:
1. SMER – sociálna demokracia,
2. Sloboda a Solidarita,
3. Slovenská národná strana,
4. KDH – Kresťanskodemokratické hnutie,
5. HLAS – sociálna demokracia,
6. Progresívne Slovensko,
7. koalícia Hnutie Slovensko a Konzervatívci – Kresťanská únia a ZA ĽUDÍ,
b) petičný výbor za referendum. Osobou určenou pre styk s orgánom verejnej správy v mene petičného výboru je: p. Juraj Šeliga.
Okrsková volebná komisia má zo zákona minimálne päť členov. Maximálny počet členov okrskovej volebnej komisie pre referendum v roku 2026 môže byť osem (7 členov delegovaných politickými subjektmi zastúpenými v Národnej rade Slovenskej republiky a 1 člen delegovaný petičným výborom za referendum).
Oznámenie o delegovaní člena a náhradníka do okrskovej volebnej komisie sú vyššie uvedené subjekty oprávnené doručiť elektronicky na emailovú adresu:
[bookmark: _GoBack]podatelna@jasenovo.sk
 alebo v listinnej podobe na adresu 
Obec Jasenovo, Jasenovo 99, 038 22 
najneskôr do 25. mája 2026.


